title: 1986 m. liepos 21 d. Tarybos direktyva, iš dalies keičianti Direktyvą 74/63/EEB dėl nepageidaujamų medžiagų ir produktų didžiausių leistinų koncentracijų pašaruose nustatymo, Direktyvą 77/101/EEB dėl prekybos paprastaisiais pašarais ir Direktyvą 79/373/EEB dėl prekybos kombinuotaisiais pašarais

text:
Svarbus teisinis pranešimas

|

31986L0354

Oficialusis leidinys L 212 , 02/08/1986 p. 0027 - 0032 specialusis leidimas suomių kalba: skyrius 3 tomas 21 p. 0211  specialusis leidimas švedų kalba: skyrius 3 tomas 21 p. 0211

		Tarybos direktyva1986 m. liepos 21 d.iš dalies keičianti Direktyvą 74/63/EEB dėl nepageidaujamų medžiagų ir produktų didžiausių leistinų koncentracijų pašaruose nustatymo, Direktyvą 77/101/EEB dėl prekybos paprastaisiais pašarais ir Direktyvą 79/373/EEB dėl prekybos kombinuotaisiais pašarais(86/354/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Direktyvose 74/63/EEB [4], 77/101/EEB [5] ir 79/373/EEB [6] su paskutiniais pakeitimais, padarytais atitinkamai Direktyvomis 86/299/EEB [7], 83/87/EEB [8] ir 82/957/EEB [9], pateiktus paprastųjų pašarų ir įvairių tipų kombinuotųjų pašarų apibrėžimus reikia suderinti su naujais apibrėžimais, pateiktais 1984 m. lapkričio 29 d. Tarybos direktyvoje 84/587/EEB, iš dalies pakeičiančioje Direktyvą 70/524/EEB dėl pašarų priedų [10]; kadangi taip pat reikia pateikti sąvokos "pieno pakaitalai" apibrėžimą;kadangi reikėtų aiškiai pasakyti, kad Direktyvų 74/63/EEB, 77/101/EEB ir 79/373/EEB nuostatos nepažeidžia 1982 m. birželio 30 d. Tarybos direktyvos 82/471/EEB dėl tam tikrų produktų, naudojamų gyvūnams šerti [11], nuostatų;kadangi Direktyva 74/63/EEB taikoma pašaruose nepageidaujamoms medžiagoms ir produktams; kadangi todėl tos direktyvos priede pateikti naudojamų pašarinių žaliavų didžiausi leistini kiekiai netaikomi kombinuotiesiems pašarams ruošti;kadangi pašarinėse žaliavose esančių tam tikrų nepageidaujamų medžiagų ir produktų didžiausius leistinus kiekius ar jų apribojimus šiuo metu reglamentuoja skirtingos valstybių narių nuostatos;kadangi, viršijus tam tikrą tų medžiagų ar produktų kiekio ribą, galimos neigiamos pasekmės žmonių sveikatai, todėl būtina tinkamu ir vienodu būdu garantuoti tų produktų ir medžiagų saugų naudojimą visoje Bendrijoje;kadangi valstybių narių nacionalinės teisės aktų skirtumai lemia dideles Bendrijos vidaus prekybos kliūtis ir kadangi reikėtų patvirtinti tinkamas Direktyvos 74/63/EEB kontekstą atitinkančias priemones;kadangi papildomai reikia pritaikyti Direktyvas 77/101/EEB ir 79/373/EEB, kad pagerėtų prekyba paprastaisiais ir kombinuotaisiais pašarais;kadangi pageidautina apibrėžti pašarinių žaliavų sąvoką, kad būtų galima aiškiai nustatyti priemonių, susijusių su ta produktų rūšimi, kuriai apibūdinti kitose gyvūnams skirtus pašarus reglamentuojančiose direktyvose taip pat vartojama sąvoka "sudedamosios dalys", taikymo sritį;kadangi nuostatos taikomos tik toms pašarinėms žaliavoms, kurios skirtos gaminti gyvūnų pašarus, kurie apyvartai pateikiami kaip paprastieji pašarai arba premiksų priedų užpildai, arba, sumaišius jas su kitomis pašarinėmis žaliavomis, kaip kombinuotieji pašarai;kadangi siekiant užtikrinti, kad pašaruose nebūtų tam tikrų ypač nepageidaujamų medžiagų, būtina ne tik apriboti jų kiekį pašarinėje žaliavoje iki priimtino laipsnio, bet ir nustatyti, kad tas medžiagas leidžiama naudoti tik asmenims, turintiems praskiedimo operacijoms reikiamus įgūdžius, aparatūrą ir įrangą, kuri užtikrintų, kad direktyvoje nustatyti didžiausi leistini kiekiai nebus viršyti;kadangi Tarybos direktyvos 70/524/EEB III priede išvardytos būtiniausios sąlygos, kurioms esant asmuo gali būti įtrauktas į kombinuotųjų pašarų gamintojų nacionalinį sąrašą, turi būti taikomos ir kombinuotųjų pašarų gamintojams, naudojantiems pašarines žaliavas, kuriose nepageidaujamų medžiagų ir produktų kiekis yra didesnis nei jų kiekis, leidžiamas paprastuosiuose pašaruose; kadangi pageidautina, kad valstybės narės turėtų galimybę apriboti tokių labai užterštų pašarinių žaliavų tiekimą gamintojams, kurie gamina parduoti skirtus kombinuotuosius pašarus, tačiau patikrinimus atliekančios tarnybos neturi galimybės prižiūrėti šių kombinuotųjų pašarų gamintojų ūkių, kurie tuo pat metu yra ir gyvūnų augintojai ir visą arba dalį šios produkcijos naudoja savo reikmėms;kadangi tam tikrų pašarinių žaliavų, kuriose esančių nepageidaujamų medžiagų ir produktų kiekis nėra apribotas II priedo A dalies nuostatų, atžvilgiu turėtų būti numatyta galimybė taikyti tam tikrus ženklinimo etiketėmis reikalavimus, jei pašarinėje žaliavoje esančių nepageidaujamų medžiagų ar produktų kiekis viršija paprastiesiems pašarams leistiną maksimalų lygį; kadangi ši priemonė yra būtina siekiant garantuoti, kad tokios pašarinės žaliavos nebūtų tiekiamos gyvulininkyste užsiimantiems ūkininkams, ir kad gamintojai būtų informuoti apie panaudotos nepageidaujamos medžiagos ar produkto pobūdį ir kiekį;kadangi valstybes nares reikia laikinai įgalioti išlaikyti nacionalines nuostatas, kurias jos yra priėmusios dėl aflatoksinu užterštų pašarinių žaliavų, išskyrus II priedo A dalyje išvardytas pašarines žaliavas, arba dėl pašarinių žaliavų kokybei kenkiančių nepageidaujamų medžiagų ar produktų, išskyrus aflatoksiną; kadangi Bendrijos sprendimą reikia priimti iki 1990 m. gruodžio 3 d. ir iki tos dienos turi būti priimtos vienodos Bendrijos taisyklės, reglamentuojančios nepageidaujamų medžiagų ir produktų kiekį pašarinėse žaliavose, kurios naudojamos pašarams ruošti;kadangi siekiant garantuoti pašarų saugą reikia patvirtinti taisykles, kurios reglamentuotų nepageidaujamų medžiagų ir produktų kiekį bei produktus ir procesus, naudojamus pašarinėms žaliavoms nukenksminti; kadangi, atsižvelgiant į gautus rezultatus, reikia nustatyti kriterijus produktams, kuriems taikomos nukenksminimo procedūros;kadangi siekiant geriau įgyvendinti siūlomas priemones ir priimti, inter alia, pakeitimus ir papildymus dėl tam tikromis nepageidaujamomis medžiagomis ar produktais užterštų pašarinių žaliavų didžiausių leistinų kiekių ar jų ženklinimo etiketėmis bei siekiant nustatyti kriterijus nukenksmintoms pašarinėms žaliavoms apibrėžti, reikėtų numatyti Komisijos ir valstybių narių glaudaus bendradarbiavimo Pašarų nuolatiniame komitete tvarką;kadangi reikia nustatyti informavimo tvarką, pagal kurią valstybėms narėms būtų pranešama apie Bendrijos nuostatų pažeidimus ir taip vykdoma Direktyvos 74/63/EEB taikymo priežiūra;kadangi Direktyvos 79/373/EEB įgyvendinimo patirtis rodo, kad tam tikrais atvejais būtina pagerinti ar papildyti kombinuotųjų pašarų ženklinimą etiketėmis;kadangi pirmiausia tais atvejais, kai gamintojas nėra atsakingas už ženklinimo etiketėmis detales, reikia nustatyti, kad turi būti nurodytas jo vardas ir pavardė arba firmos vardas, taip pat jo adresas arba buveinės adresas; kadangi reikia atsižvelgti į tam tikrų valstybių narių konkrečias kontrolės sistemas ir kadangi tokioms valstybėms narėms reikia leisti jų teritorijoje gaminamų ir parduodamų pašarų atveju vietoje tų duomenų nurodyti kiekvienam gamintojui suteiktą oficialųjį kodo numerį,PRIĖMĖ ŠIĄ DIREKTYVĄ:1 straipsnisDirektyva 74/63/EEB iš dalies keičiama taip:1) direktyvos pavadinimas keičiamas tokiu tekstu: "Tarybos direktyva dėl nepageidaujamų medžiagų ir produktų gyvūnų mityboje";2) 1 straipsnyje:a) 1 dalis pakeičiama taip:"1. Ši direktyva reglamentuoja nepageidaujamas medžiagas ir produktus gyvūnų mityboje.";b) į 2 dalį įterpiamas naujas e punktas:"e) tam tikri gyvūnų mitybai naudojami produktai.";3) 2 straipsnyje:a) a, b ir h punktai keičiami tokiu tekstu:"a) pašarai – tai natūralūs, švieži ar konservuoti augalinės arba gyvūninės kilmės produktai bei pramoninio perdirbimo būdu gauti jų produktai, taip pat grynos arba mišinyje panaudotos organinės ir neorganinės medžiagos, su priedais arba be jų, skirti gyvūnams šerti;b) paprastieji pašarai – tai įvairūs natūralūs, švieži ar konservuoti augalinės arba gyvūninės kilmės produktai bei pramoninio perdirbimo būdu gauti jų produktai, taip pat įvairios organinės ir neorganinės medžiagos, su priedais arba be jų, skirti gyvūnams šerti;h) kombinuotieji pašarai – tai natūralių, šviežių ar konservuotų augalinės arba gyvūninės kilmės produktų bei pramoninio perdirbimo būdu gautų jų produktų, taip pat įvairių organinių ir neorganinių medžiagų mišiniai, su priedais arba be jų, vartojami kaip visaverčiai pašarai ar pašarų papildai gyvūnams šerti";b) įterpiamas toks naujas punktas:"i) pašarinės žaliavos (sudedamosios dalys) – tai įvairūs natūralūs, švieži ar konservuoti augalinės arba gyvūninės kilmės produktai bei pramoninio perdirbimo būdu gauti jų produktai, taip pat įvairios organinės ir neorganinės medžiagos, su priedais arba be jų, skirti vartoti kaip paprastieji pašarai arba naudoti ruošiant kombinuotuosius pašarus arba kaip premiksų užpildas";4) 3 straipsnis pakeičiamas taip:"3 straipsnis1. Valstybės narės reikalauja, kad I priede išvardytas medžiagas ir produktus būtų leidžiama naudoti pašaruose tik laikantis jame nustatytų reikalavimų.2. Valstybės narės leidžia viršyti I priede nurodytas didžiausias normas, jei pašarai gaminami ir naudojami tos pačios šalies toje pačioje žemės ūkio valdoje, tais atvejais, jei tai būtina dėl konkrečių vietinio pobūdžio priežasčių. Valstybės narės užtikrina, kad dėl to nei gyvūnų, nei žmonių sveikata nepatirtų žalos.";5) įterpiami tokie straipsniai:"3a straipsnis1. Valstybės narės reikalauja, kad II priedo A dalyje išvardytomis pašarinėmis žaliavomis būtų galima prekiauti tik tuo atveju, jei jose esančios nepageidaujamos medžiagos ar produkto kiekis, nurodytas minėto priedo 1 skiltyje, neviršija didžiausios leistinos normos, pateiktos to priedo 3 skiltyje.2. Tais atvejais, kai II priedo A dalies 1 skiltyje nurodytos nepageidaujamos medžiagos ar produkto kiekis paprastuosiuose pašaruose viršija didžiausią leistiną normą, pateiktą I priedo 3 skiltyje, nepažeidžiant 1 dalies nuostatų, II priedo A dalies 2 skiltyje išvardytomis pašarinėmis žaliavomis leidžiama prekiauti tik tuo atveju, jei:a) jos skirtos kombinuotųjų pašarų gamintojams, įtrauktiems į nacionalinį sąrašą, numatytą 1970 m. lapkričio 23 d. Tarybos direktyvos 70/524/EEB dėl pašarų priedų [1] OL L 270, 1970 12 14, p. 1. 13 straipsnio 3 dalyje;irb) jas lydi dokumentas, kuriame nurodyta:- kad pašarinė žaliava skirta kombinuotųjų pašarų gamintojams, atitinkantiems a punkte pateiktas sąlygas,- kad neperdirbta pašarine žaliava draudžiama šerti gyvulius,- pašarinėje žaliavoje esančių nepageidaujamų medžiagų ar produktų kiekis.3. Valstybės narės reikalauja, kad 2 dalies a ir b punktai taip pat taikomi toms pašarinėms žaliavoms ir II priedo B dalyje išvardytoms nepageidaujamoms medžiagoms ar produktams, kurių leistina maksimali norma nėra apribota II priedo A dalyje, jei toje pašarinėje žaliavoje esančios nepageidaujamos medžiagos ar produkto kiekis viršija I priedo 3 skiltyje nurodytą kiekį, leistiną tam tikruose paprastuosiuose pašaruose.3b straipsnisValstybės narės gali apriboti 3a straipsnio 2 dalies a punkto taikymą tik tiems kombinuotųjų pašarų gamintojams, kurie tokias pašarines žaliavas naudoja kombinuotųjų pašarų gamybai ir prekybai.";6) 4 straipsnyje žodžiai "šioje direktyvoje" keičiami žodžiais "I priede";7) 5 straipsnyje:a) 1 dalies tekstas pakeičiamas taip:"1. Jei gavusi naujos informacijos arba po tam tikrų nuostatų priėmimo iš naujo įvertinusi turimą informaciją, valstybė narė turi pagrindo manyti, kad I ar II prieduose nustatyta didžiausia leistina norma arba juose nenurodyta medžiaga ar produktas kelia grėsmę gyvūnų arba žmonių sveikatai, ji gali laikinai sumažinti tą normą, nustatyti didžiausią leistiną normą arba uždrausti naudoti šią medžiagą arba produktą pašarams ar pašarinėms žaliavoms. Ji nedelsdama apie tai praneša kitoms valstybėms narėms ir Komisijai, nurodydama sprendimo dėl tokių priemonių motyvus.";b) 2 dalyje žodis "priedo" keičiamas žodžiu "priedų";8) 6 straipsnis pakeičiamas taip:"6 straipsnis9 straipsnyje nustatyta tvarka ir atsižvelgiant į mokslo ir technikos pažangą:a) patvirtinami būtini priedų pakeitimai;b) periodiškai sudaroma priedų suvestinė redakcija, į kurią įtraukiami paskesni pakeitimai, padaryti pagal a punktą;c) gali būti apibrėžti pašarinių žaliavų, kurios buvo nukenksmintos taikant tam tikrus nukenksminimo procesus, priimtinumo kriterijus.";9) įterpiamas naujas straipsnis:"6a straipsnis1. Kol Bendrija priims sprendimą, valstybėms narėms leidžiama išlaikyti priemones, reglamentuojančias tvarką, pagal kurią į jas importuojamos ir teikiamos apyvartai:a) pašarinės žaliavos, kurios yra užterštos aflatoksinu, išskyrus II priedo A dalyje minimas pašarines žaliavas;b) pašarinės žaliavos, kurios yra užterštos nepageidaujamomis medžiagomis, išskyrus aflatoksiną.2. Ne vėliau kaip 1987 m. sausio 31 d. valstybės narės praneša Komisijai nacionalines nuostatas, kurias jos planuoja išlaikyti pagal remiantis 1 dalimi.3. II priedo pakeitimai, kurie būtini siekiant panaikinti dėl 1 dalies nuostatų taikymo atsiradusius neatitikimus, priimami ne vėliau kaip iki 1990 m. gruodžio 3 d.";10) 7 straipsnyje po žodžio "pašarams" įterpiami žodžiai "ir pašarinėms žaliavoms";11) 8 straipsnyje:a) 1 dalis pakeičiama taip:"1. Valstybės narės imasi visų reikiamų priemonių, kad būtų užtikrinta oficiali pašarų ir pašarinių žaliavų kontrolė, atliekama bent atsitiktinės mėginių atrankos būdu, norint įsitikinti, ar laikomasi šios direktyvos reikalavimų.";b) įterpiama tokia nauja 3 dalis:"3. Jei pašarinės žaliavos siuntą ketinama siųsti į kurią nors valstybę narę po to, kai kitoje valstybėje narėje nustatoma, jog ji neatitinka šios direktyvos reikalavimų, nes joje yra per didelis nepageidaujamų medžiagų ar produktų kiekis, pastaroji valstybė narė skubiai suteikia kitoms valstybėms narėms ir Komisijai naudingos informacijos, susijusios su ta pašarinės žaliavos siunta.";12) 11 straipsnyje po žodžio "pašarai" įterpiami žodžiai "ir pašarinės žaliavos";13) priedas keičiamas taip:a) prieš žodį "PRIEDAS" įterpiama "I";b) trys I priedo skiltys sunumeruojamos atitinkamai 1, 2 ir 3;c) I priedo B dalies 3 skilties pavadinimas pakeičiamas taip:"Didžiausias kiekis mg/kg (ppm) 12 % drėgnio pašaruose;"14) II priedas papildomas tokiu tekstu:"„II PRIEDASAMedžiagos, produktai | Pašarinės žaliavos | Didžiausias kiekis mg/kg (ppm) 12 % drėgnio pašaruose |1 | 2 | 3 |1.Aflatoksinas B1 | Žemės riešutai, kopra, palmių sėklų branduoliai, medvilnės sėklos, babasas, kukurūzai ir produktai, gauti juos perdirbus | 0,2 |B+++++ TIFF +++++"15) italų kalba pateiktame tekste žodžiai "alimenti per animali" visoje direktyvoje keičiami žodžiu "mangimi".2 straipsnisDirektyva 77/101/EEB keičiama taip:1) 1 straipsnio 2 dalyje:a) b punktas pakeičiamas taip:"b) nepageidaujamų medžiagų ir produktų gyvūnų mityboje";b) įterpiamas naujas punktas:"d) tam tikrų gyvūnų mitybai naudojamų produktų";2) 2 straipsnis pakeičiamas taip:"2 straipsnisŠioje direktyvoje paprastaisiais pašarais vadinami įvairūs natūralūs, švieži ar konservuoti augaliniai arba gyvūniniai produktai bei pramoninio perdirbimo būdu gauti jų produktai, taip pat įvairios organinės ir neorganinės medžiagos su priedais arba be jų, tokiu pavidalu vartojami gyvūnams šerti.";3) italų kalba pateiktame tekste žodžiai "alimenti per animali" visoje direktyvoje keičiami žodžiu "mangimi".3 straipsnisDirektyva 79/373/EEB keičiama taip:1) 1 straipsnio 2 dalyje:a) c punktas pakeičiamas taip:"c) nepageidaujamų medžiagų ir produktų gyvūnų mityboje";b) įterpiamas naujas punktas:"f) tam tikrų gyvūnų mitybai naudojamų produktų";2) 2 straipsnyje:a) a ir b dalys pakeičiamos taip:"a) pašarai – tai natūralūs, švieži ar konservuoti augalinės arba gyvūninės kilmės produktai bei pramoninio perdirbimo būdu gauti jų produktai, taip pat grynos arba mišinyje panaudotos organinės ir neorganinės medžiagos, su priedais arba be jų, skirti gyvūnams šerti;b) kombinuotieji pašarai – tai natūralių, šviežių ar konservuotų augalinės arba gyvūninės kilmės produktų bei pramoninio perdirbimo būdu gautų jų produktų, taip pat įvairių organinių ir neorganinių medžiagų mišiniai, su priedais arba be jų, vartojami kaip visaverčiai pašarai ar pašarų papildai gyvūnams šerti";b) įterpiami šie punktai:"j) pieno pakaitalai – tai kombinuotieji pašarai, sausi ar praskiesti tam tikru skysčio kiekiu, skirti gyvūnų jaunikliams šerti kaip pieno po krekenų papildas arba pakaitalas arba šerti skerdimui skirtus veršiukus;k) sudedamosios dalys (pašarinės žaliavos) – tai įvairūs natūralūs, švieži ar konservuoti augalinės arba gyvūninės produktai bei pramoninio perdirbimo būdu gauti jų produktai, taip pat įvairios organinės ir neorganinės medžiagos, su priedais arba be jų, skirti apyvartai kaip paprastieji pašarai arba naudoti ruošiant kombinuotuosius pašarus arba kaip premiksų užpildai";3) 5 straipsnyje:a) 1 dalies a punktas pakeičiamas taip:"a) įrašas "visaverčiai pašarai";, "pašarų papildai";, "mineraliniai papildai";, "melasos papildai";, "visaverčiai pieno pakaitalai";, „pieno pakaitalų papildai";b) 4 dalyje įterpiamas toks punktas:"g) jei gamintojas nėra atsakingas už ženklinimo etiketėmis detales, turi būti nurodytas jo vardas ir pavardė arba firmos vardas, taip pat jo adresas arba buveinės adresas";c) įterpiama ši dalis:"4a. Valstybėms narėms leidžiama reikalauti, kad pašarų, pagamintų ir parduodamų jos teritorijoje atveju, vietoj 5 straipsnio 4 dalies g punkte išvardytų duomenų būtų nurodomas jų teritorijoje įsisteigusio gamintojo oficialus kodo numeris.";d) 5 dalyje įterpiamas šis punktas:"h) informacija apie pašarų fizinę būklę ar apie konkretų pašarams taikytą perdirbimą";e) įterpiama tokia dalis:"7a. 7 dalies nuostatos netaikomos tais atvejais, jei sudedamąsias dalis (pašarines žaliavas) kombinuotųjų pašarų etiketėje reikia nurodyti pagal Direktyvą 82/471/EEB.";f) 8 dalis papildoma tokiu punktu:"Ši informacija:- negali būti klaidinanti, ypač jei pašarams priskiriamas toks poveikis ar savybės, kurių jie neturi arba jei tokios savybės faktiškai būdingos visiems panašaus tipo pašarams,- turi būti susieta su objektyviais ar kiekybiškai įvertinamais veiksniais, kuriuos galima pagrįsti.";4) įterpiami šie straipsniai:"5a straipsnisNaminių gyvūnėlių pašarų atveju, anglų kalbos žodžiai "pašarų papildai"; ir "kombinuotieji pašarai"; gali būti pakeisti atitinkamai žodžiais "naminių gyvūnėlių pašarų papildai"; ir "visaverčiai naminių gyvūnėlių pašarai";.5b straipsnisNepažeidžiant 5 straipsnio nuostatų, valstybės narės nustato, kad ženklinant etiketėmis kombinuotuosius naminių gyvūnėlių pašarus gali būti atsižvelgiama visų pirma į tai, kad pašaruose yra viena arba daugiau sudedamųjų dalių, kurios iš esmės lemia tokių pašarų charakteristiką, arba jų kiekis yra nedidelis. Tokiu atveju mažiausias ar didžiausias kiekis, išreikštas pašaruose esančios sudedamosios dalies(dalių) masės procentais, turi būti aiškiai nurodytas šalia įrašo, kuriuo į ją/jas atkreipiamas ypatingas dėmesys, arba nurodomas sudedamųjų dalių sąraše, arba tokia sudedamoji dalį ar dalys bei jų masė procentais nurodoma šalia atitinkamos sudedamųjų dalių kategorijos.";5) italų kalba pateiktame tekste žodžiai "alimenti per animali" visoje direktyvoje keičiami žodžiu "mangimi".4 straipsnisValstybės narės priima įstatymus ir kitus teisės aktus, kurie, įsigalioję iki 1988 m. gruodžio 3 d., įgyvendina šią direktyvą. Apie tai jos nedelsdamos praneša Komisijai.5 straipsnisŠi direktyva skirta valstybėms narėms.Priimta Briuselyje, 1986 m. liepos 21 d.Tarybos varduPirmininkasG. Howe[1] OL C 258, 1984 9 26, p. 7.[2] OL C 175, 1985 7 15, p. 21.[3] OL C 87, 1985 4 9, p. 4.[4] OL L 38, 1974 2 11, p. 31.[5] OL L 32, 1977 2 3, p. 1.[6] OL L 86, 1979 4 6, p. 30.[7] OL L 189, 1986 7 11, p. 40.[8] OL L 56, 1983 3 3, p. 31.[9] OL L 386, 1982 12 31, p. 42.[10] OL L 319, 1984 11 29, p. 13.[11] OL L 213, 1982 7 21, p. 8.--------------------------------------------------


title: 2010 m. vasario 9 d. Komisijos direktyva 2010/8/ES, iš dalies keičianti Europos Parlamento ir Tarybos direktyvą 98/8/EB, į jos I priedą įrašant veikliąją medžiagą varfarinnatrį (Tekstas svarbus EEE)

text:
10.2.2010

               LT

               Europos Sąjungos oficialusis leidinys

               L 37/37

         KOMISIJOS DIREKTYVA 2010/8/ES
   2010 m. vasario 9 d.
   iš dalies keičianti Europos Parlamento ir Tarybos direktyvą 98/8/EB, į jos I priedą įrašant veikliąją medžiagą varfarinnatrį
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikėtų įvertinti, kad galbūt būtų galima įrašyti į Direktyvos 98/8/EB I, IA arba IB priedą, sąrašas. Tame sąraše yra varfarinnatris.

               (2)

               Vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar varfarinnatrį galima naudoti 14-to tipo produktams – rodenticidams, apibrėžtiems Direktyvos 98/8/EB V priede.

               (3)

               Airija buvo paskirta ataskaitą rengiančia valstybe nare ir 2005 m. spalio 3 d. Komisijai pateikė ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse.

               (4)

               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, Biocidinių produktų nuolatinis komitetas peržiūros išvadas 2009 m. rugsėjo 17 d. įtraukė į vertinimo ataskaitą.

               (5)

               Remiantis atliktais tyrimais, galima daryti išvadą, kad biocidiniai produktai, kurie naudojami kaip rodenticidai ir kurių sudėtyje yra varfarinnatrio, neturėtų kelti pavojaus žmonėms, išskyrus atsitiktinius vaikų apsinuodijimo atvejus. Nustatyta, kad jie gali kelti pavojų netikslinės grupės gyvūnams. Tačiau kol kas varfarinnatris laikomas svarbiu visuomenės sveikatai ir higienai. Todėl varfarinnatrį reikėtų įrašyti į I priedą siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurie naudojami kaip rodenticidai ir kurių sudėtyje yra varfarinnatrio, autorizacijos liudijimai, kaip numatyta Direktyvos 98/8/EB 16 straipsnio 3 dalyje.

               (6)

               Atsižvelgiant į vertinimo ataskaitos išvadas, išduodant produktų, kurių sudėtyje yra varfarinnatrio ir kurie naudojami kaip rodenticidai, autorizacijos liudijimus, turėtų būti reikalaujama taikyti konkrečias rizikos mažinimo priemones. Tokiomis priemonėmis turėtų būti siekiama mažinti pirminio ir antrinio žmogaus ir netikslinio gyvūno veikimo medžiaga riziką. Todėl visiems rodenticidams, kurių sudėtyje yra varfarinnatrio, reikėtų nustatyti tam tikrus apribojimus, tokius kaip didžiausia koncentracija, draudimas prekiauti produktais, kuriuose yra veikliosios medžiagos ir kurie nėra paruošti naudoti, ir atbaidančiųjų medžiagų naudojimas, o kitas sąlygas valstybės narės turėtų nustatyti kiekvienu konkrečiu atveju.

               (7)

               Atsižvelgiant į nustatytą riziką, varfarinnatris į I priedą turėtų būti įrašytas tik penkeriems metams, o norint šį laikotarpį pratęsti turėtų būti atlikta lyginamoji rizikos analizė, kaip numatyta Direktyvos 98/8/EB 10 straipsnio 5 dalies i punkto antroje pastraipoje.

               (8)

               Svarbu, kad šios direktyvos nuostatos būtų vienu metu taikomos visose valstybėse narėse, siekiant užtikrinti, kad biocidiniams produktams, kurių sudėtyje yra veikliosios medžiagos varfarinnatrio, būtų sudarytos vienodos rinkos sąlygos ir kad biocidinių produktų rinka tinkamai veiktų.

               (9)

               Veiklioji medžiaga turėtų būti įrašyta į I priedą praėjus tinkamam laikotarpiui, per kurį valstybės narės galėtų priimti įstatymus ir kitus teisės aktus, būtinus atitikti šiai direktyvai.

               (10)

               Veiklioji medžiaga turėtų būti įrašyta į I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įrašymo atsiradusių reikalavimų ir kad dokumentus parengę pareiškėjai galėtų pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c punkto ii papunktį prasideda nuo medžiagos įrašymo dienos.

               (11)

               Po veikliosios medžiagos įrašymo valstybėms narėms reikėtų nustatyti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti, ypač išduoti, keisti ar panaikinti biocidinių produktų, kurių sudėtyje yra varfarinnatrio ir kurie naudojami 14-to tipo produktams, autorizacijos liudijimus, siekiant užtikrinti jų atitiktį Direktyvai 98/8/EB.

               (12)

               Todėl Direktyva 98/8/EB turėtų būti iš dalies atitinkamai pakeista.

               (13)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2011 m. sausio 31 d. priima ir paskelbia įstatymus ir kitus teisės aktus, kuriais užtikrinama atitiktis šiai direktyvai.
   Jos taiko tas nuostatas nuo 2012 m. vasario 1 d.
   Valstybės narės, priimdamos tas nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2010 m. vasario 9 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      PRIEDAS
      Į Direktyvos 98/8/EB I priedą įtraukiamas šis įrašas apie medžiagą varfarinnatrį:

                     Nr.

                     Bendrinis pavadinimas

                     IUPAC pavadinimas
                     Identifikavimo numeriai

                     Mažiausias veikliosios medžiagos grynis rinkai tiekiamame biocidiniame produkte

                     Įrašymo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nustatyta paskutiniame iš sprendimų dėl veikliųjų medžiagų įrašymo į šį sąrašą)

                     Įrašo galiojimo pabaigos data

                     Produkto tipas

                     Specialiosios nuostatos (1)

                     „33

                     Varfarinnatris

                     Natrio 2-okso-3-(3-okso-1-fenilbutil)chromen-4-olatas
                     EB Nr. 204-929-4
                     CAS Nr. 129-06-6

                     910 g/kg

                     2012 m. vasario 1 d.

                     2014 m. sausio 31 d.

                     2017 m. sausio 31 d.

                     14

                     Prieš pratęsiant aktyviosios medžiagos įrašymo į šį priedą laikotarpį turėtų būti atlikta lyginamoji rizikos analizė, kaip numatyta Direktyvos 98/8/EB 10 straipsnio 5 dalies i punkto antroje pastraipoje.
                     Valstybės narės užtikrina, kad autorizacijos liudijimai išduodami, jei laikomasi šių sąlygų:

                                 1.

                                 nominalioji veikliosios medžiagos koncentracija neviršija 790 mg/kg ir leidžiama naudoti tik gatavus produktus;

                                 2.

                                 produktų sudėtyje yra atbaidančiosios medžiagos, o prireikus – ir dažiklių;

                                 3.

                                 kiek įmanoma sumažinamas pirminis ir antrinis žmogaus, netikslinio gyvūno ir aplinkos veikimas medžiaga parenkant ir taikant visas tinkamas esamas rizikos mažinimo priemones. Tokios priemonės yra, pavyzdžiui, leidimas produktą naudoti tik profesionaliesiems naudotojams ir didžiausio leistino pakuotės dydžio bei įpareigojimų naudoti nesugadinamas ir saugias masalo dėžutes nustatymas.“

         (1)  Vertinimo ataskaitų turinys ir išvados, svarbūs įgyvendinant VI priedo bendruosius principus, pateikiami Komisijos interneto svetainėje http://ec.europa.eu/comm/environment/biocides/index.htm


title: 1995 m. balandžio 7 d. Komisijos Direktyva 95/9/EB iš dalies keičianti Direktyvą 94/39/EB, nustatančią pašarų konkretiems mitybos tikslams tikslinio naudojimo sąrašąTekstas svarbus EEE.

text:
Svarbus teisinis pranešimas

|

31995L0009

Oficialusis leidinys L 091 , 22/04/1995 p. 0035 - 0038

		Komisijos Direktyva 95/9/EB1995 m. balandžio 7 d.iš dalies keičianti Direktyvą 94/39/EB, nustatančią pašarų konkretiems mitybos tikslams tikslinio naudojimo sąrašą(Tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1993 m. rugsėjo 13 d. Tarybos direktyvą 93/74/EEB dėl pašarų, skirtų konkretiems mitybos tikslams [1], ypač į jos 6 straipsnio c punktą,kadangi Direktyvos 93/74/EEB 6 straipsnio c punktas numato, kad 6 straipsnio a punkte patvirtintos priemonės gali būti tikslinamos atsižvelgiant į mokslinių ir techninių žinių raidą; kadangi šios priemonės buvo patvirtintos Komisijos direktyvoje 94/39/EEB [2];kadangi tam tikri mitybos tikslai iš pradžių negalėjo būti įtraukti šių pašarų konkretiems gyvūnams mitybos tikslams, tikslinio naudojimo sąrašą dėl to, kad tuo metu Europos bendrija nebuvo nustačiusi metodų, pagal kuriuos skaičiuojama produktų, skirtų naminiams gyvūnėliams maitinti, energetinė vertė;kadangi dabar Bendrijos lygiu yra patvirtintas energetinės vertės skaičiavimo metodas ir dėl to šie mitybos tikslai gali būti įtraukti į sąrašą;kadangi, be to, arkliams skirtas konkrečių mitybos tikslų sąrašas turi būti pataisytas ir papildytas pagal turimus duomenis;kadangi šioje direktyvoje numatytos priemonės atitinka Pašarų nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 94/39/EEB priedas iš dalies keičiamas šios direktyvos priedu.2 straipsnis1. Valstybės narės patvirtina įstatymus ir kitus teisės aktus, kurie, įsigalioję ne vėliau kaip iki 1995 m. liepos 30 d., įgyvendina šią direktyvą Jos nedelsdamos apie tai praneša Komisijai.Valstybės narės, priimdamos šias nuostatas, daro jose nuorodą į šią direktyvą, arba tokia nuoroda yra daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai svarbiausių nacionalinių įstatymų, priimtų toje srityje, kuriai taikoma ši direktyva, nuostatas.3 straipsnisŠi direktyva įsigalioja trečią dieną po jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 1995 m. balandžio 7 d.Komisijos varduFranz FischlerKomisijos narys[1] OL L 237, 1993 9 22, p. 23.[2] OL L 207, 1994 8 10, p. 20.--------------------------------------------------PRIEDAS1. B dalyje, po šėrimo tikslo"Vario sumažinimas kepenyse"katėms ir šunims, yra įterpiami toliau vardinami mitybos tikslai:"Konkretus šėrimo tikslas | Pagrindinės pašaro maistinės savybės | Gyvūnų rūšis ar kategorija | Informacija etiketėje | Rekomenduojamas vartojimo laikas | Kitos pastabos |1 | 2 | 3 | 4 | 5 | 6 |Viršsvoriui sumažinti | — Mažas kaloringumas | Šunys ir katės | —Energetinė vertė (apskaičiuota EB metodu) | Kol pasiekiamas norimas kūno svoris | Vartojimo instrukcijose turi būti nurodyta rekomenduojama dienos norma |Mitybos atstatymas, pasveikimas | —Didelis koloringumas, didelė pagrindinių maistingųjų medžiagų ir lengvai virškinamų medžiagų koncentracija | Šunys ir katės | —Lengvai virškinamos sudedamosios dalys, prireikus, įskaitant ir apdorotas—energetinė vertė (apskaičiuota EB metodu)—n-3 ir n-6 riebalinių rūgščių (jei pridėta) turinys | Kol pasiekiamas norimas atsistatymas | Tais atvejais, kai maitinama per vamzdelį, ant pakuotės, taros ar etiketėje nurodoma: "Vartoti tik esant veterinarinei priežiūrai" |2. B dalyje tekstas, nurodantis konkretų arklių šėrimo tikslą, yra keičiamas tokiu tekstu:"Konkretus šėrimo tikslas | Pagrindinės pašaro maistinės savybės | Gyvūnų rūšis ar kategorija | Informacija etiketėje | Rekomenduojamas vartojimo laikas | Kitos pastabos |1 | 2 | 3 | 4 | 5 | 6 |Plonosios žarnos funkcijos chroniškam nepakankamumui kompensuoti | —Lengvai virškinami, kol patenka į akląją žarną, angliavandeniai, baltymai ir riebalai | Arkliai | —Lengvai virškinamų angliavandenių, baltymų ir riebalų, prireikus, įskaitant ir apdorotus, šaltinis (-iai) | Pradžioje iki šešių mėnesių | Turėtų būti numatytos gairės, kuriose nurodyti atvejai, kuomet pašaro vartojimas yra tinkamas ir šėrimo būdai Ant pakuotės, taros ar etiketėje nurodyti "Prieš vartojant arba norint pratęsti vartojimą rekomenduojama pasitarti su veterinarijos specialistu" |Storosios žarnos chroniškiems virškinimo sutrikimams kompensuoti | —Lengvai virškinamos skaidulinės medžiagos | Arkliai | —Skaidulinių medžiagų šaltinis (-iai)—Riebalinių rūgščių n–3 (jei pridėta) kiekis | Pradžioje iki šešių mėnesių | Turėtų būti numatytos gairės, kuriose nurodyti atvejai, kuomet pašaro vartojimas yra tinkamas ir šėrimo būdai, kaip tinka šį pašarą vartoti Ant pakuotės, talpyklos ar etiketėje turi būti nurodyta "Prieš vartojant arba norint pratęsti vartojimą rekomenduojama pasitarti su veterinarijos specialistu" |Stresinėms reakcijoms mažinti | —Lengvai virškinamos sudedamosios dalys | Arkliai | — Magnis —Lengvai virškinamos sudedamosios dalys, prireikus įskaitant ir apdorotas,—Riebalinė rūgštis n–3 (jei pridėta) | Nuo dviejų iki keturių savaičių | Turi būti numatytos gairės, tiksliai nurodančios atvejus, kuriais tinka šį pašarą vartoti |Elektrolitų trūkumui organizme kompensuoti esant gausiam prakaitavimui | Vyrauja elektrolitai ir lengvai absorbuojami angliavandeniai | Arkliai | — Kalcis — Natris — Magnis — Kalis — Chloridai — Gliukozė | Nuo vienos iki trijų dienų | Turi būti numatytos gairės, nurodančios atvejus, kuomet tinka pašarą vartoti Kai pašaras sudaro didelę dienos raciono dalį, turėtų būti numatytos gairės kaip apsisaugoti nuo staigių pašaro pobūdžio pakeitimų rizikos Vartojimo instrukcijose turi būti nurodyta "Visada turi būti vandens" |Mitybos atstatymas, pasveikimas | —Didelė pagrindinių maistingųjų medžiagų ir lengvai virškinamų sudedamųjų dalių koncentracija | Arkliai | —Lengvai virškinamos sudedamosios dalys, prireikus, įskaitant ir apdorotas—Riebalinių rūgščių n-3 ir n-6 (jei pridėta) kiekis | Iki tada, kai atstatoma mityba | Turi būti numatytos gairės, nurodančios atvejus, kuriais tinka pašarą vartoti Tais atvejais, kai maitinima per vamzdelį ant pakuotės, talpyklos ar etiketėje turi būti nurodyta "Vartoti tik esant veterinarinei priežiūrai" |Kepenų funkcijai palaikyti, esant chroniškam kepenų nepakankamumui | —Nedidelis aukštos kokybės baltymų kiekis ir labai lengvai virškinami angliavandeniai | Arkliai | —Baltymai ir skaidulinių medžiagų šaltiniai, įskaitant ir—Lengvai virškinami angliavandeniai, prireikus, įskaitant apdorotus— Metioninas — Cholinas —Riebalinės rūgšties n-3 (jei pridėta) kiekis | Pradžioje iki šešių mėnesių | Turėtų būti numatytos gairės, nurodančios vartojimo būdus, įskaitant ir dažną negausų šėrimą. Ant pakuotės, talpyklos ar etiketėje nurodyti "Prieš vartojant arba norint pratęsti vartojimą rekomenduojama pasitarti su veterinarijos specialistu" |Inkstų funkcijai palaikyti, esant chroniškam inkstų nepakankamumui | —Nedidelis labai kokybiškų baltymų kiekis ir mažai fosforo | Arkliai | — Baltymų šaltinis (-iai) — Kalcis — Fosforas — Kalis — Magnis — Natris | Pradžioje iki šešių mėnesių | Ant pakuotės, talpyklos ar etiketėje nurodyti "Prieš vartojimą arba norint pratęsti vartojimą rekomenduojama pasitarti su veterinarijos specialistu" Naudojimo instrukcijose nurodyti "Visada turi būti vandens" |--------------------------------------------------


title: 1995 m. birželio 22 d. Tarybos direktyva 95/22/EB, iš dalies keičianti Direktyvą 91/67/EEB dėl gyvūnų sveikatos reikalavimų, reglamentuojančią akvakultūros gyvūnų ir jų produktų tiekimą rinkai

text:
Svarbus teisinis pranešimas

|

31995L0022

Oficialusis leidinys L 243 , 11/10/1995 p. 0001 - 0006

		Tarybos direktyva 95/22/EB1995 m. birželio 22 d.iš dalies keičianti Direktyvą 91/67/EEB dėl gyvūnų sveikatos reikalavimų, reglamentuojančią akvakultūros gyvūnų ir jų produktų tiekimą rinkaiEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančią akvakultūros gyvūnų ir jų produktų tiekimą rinkai [1], ypač į jos 25 straipsnio 2 dalį,atsižvelgdama į Komisijos pasiūlymą,kadangi turi būti atsižvelgta į tam tikrą mokslo ir technikos raidą, susijusią su zonų, neapimtų infekcinės hematopoezinės nekrozės (IHN) ir virusinės hemoraginės septicemijos (VHS), patvirtinimu;kadangi dėl to turėtų būti suderinti patvirtintos zonos statuso suteikimo kriterijai;kadangi atsižvelgiant į įgytą patirtį, taip pat turėtų būti suderinta administracinė tvarka, taikoma suteikiant patvirtintos zonos statusą arba jį suteikiant šių zonų dalims, bei sustabdant, atkuriant ir panaikinant šių zonų arba zonų dalių patvirtinimo statusą;kadangi ūkiai, nors ir esantys nepatvirtintoje zonoje, dėl IHV ir VHS, pagal Direktyvos 91/67/EEB priede CIA nustatytus reikalavimus gali gauti patvirtintos zonos statusą minėtų ligų atžvilgiu;kadangi, siekiant užtikrinti geresnę apsaugą nuo užkrėtimo IHN ir VHS, yra būtina tiksliau apibrėžti kriterijus, kurie turi būti taikomi žuvų ūkiams suteikiant patvirtinto ūkio statusą;kadangi šie kriterijai turi apimti išsamią informaciją apie vandens tiekimą ūkiams, apie tyrimų, atliekamų iki ūkio patvirtinimo, lygį ir apie apsaugos priemones nuo galimo šios ligos patekimo į ūkius,PRIĖMĖ ŠIĄ DIREKTYVĄ:1 straipsnisDirektyva 91/67/EEB iš dalies keičiama taip:A. B priede:a) I skirsnio B dalies 2 punktas pakeičiamas taip:"2) Visus kontinentinės zonos ūkius prižiūri oficialios tarnybos. Kiekvienais metais ketverius metus turi būti atliekami du sveikatos patikrinimai.Sveikatos patikrinimai turi būti atliekami tuo metų laiku, kai vandens temperatūra yra palanki šių ligų vystymuisi. Sveikatos patikrinimą turi sudaryti bent:- žuvų, turinčių ligos požymius, patikrinimas,- mėginių pagal programą, sudarytą 15 straipsnyje numatyta tvarka, kurie kuo greičiau yra siunčiami į patvirtintą laboratoriją konkretiems ligų sukėlėjams ištirti, ėmimas.Tačiau zonos, turinčios archyvinius įrašus apie tai, kad jose nėra A priedo II sąrašo 1 skiltyje nurodytų ligų, gali būti patvirtintos, jeigu:a) dėl jų geografinės padėties šioms ligoms nėra lengva į jas patekti;b) oficiali ligų kontrolės sistema buvo taikoma gana ilgą laiką, ne trumpiau kaip dešimt metų, per kurį:- visi ūkiai buvo nuolatos stebimi,- buvo taikoma pranešimo apie ligas sistema,- nebuvo pranešta nė apie vieną ligos atvejį,- pagal galiojančias taisykles tik žuvų ikreliai arba lytinės ląstelės iš neužkrėstų zonų arba ūkių, kurie oficialiai tikrinami ir pateikia lygiavertes sveikatos garantijas, galėjo būti įvežti į šią zoną.Šio straipsnio pirmame papunktyje nurodytas 10 metų laikotarpis gali būti sumažintas iki penkerių metų po to, kai gaunami tyrimų, kuriuos atlieka prašančiosios valstybės narės oficiali tarnyba, rezultatai, ir jei kartu su šio straipsnio pirmame papunktyje nurodytais reikalavimais iš pirmiau nurodytų ūkių reguliarių patikrinimų bent du sveikatos patikrinimai per metus apėmė:- žuvų, turinčių ligos požymius, patikrinimą,- kiekvieno patikrinimo metu ne mažiau kaip 30 žuvų mėginių ėmimą.Valstybės narės, norinčios pasinaudoti nuostatomis dėl archyvinių įrašų, savo prašymus turi pateikti ne vėliau kaip iki 1996 m. gruodžio 31 d.";b) I skirsnio B dalyje pridedamas šis punktas:"5) Kai valstybė narė paprašė patvirtinimo vandens baseinui arba vandens baseino daliai, kuri ribojasi su kaimynine valstybe nare arba priklauso dviem valstybėms narėms, taikomos šios nuostatos:- abi suinteresuotos valstybės narės turėtų vienu metu pateikti prašymą dėl patvirtinimo 5 arba 10 straipsnyje nustatyta tvarka,- Komisija, laikydamasi 26 straipsnyje nustatytos tvarkos, ištyrusi ir patikrinusi minėtus prašymus ir įvertinusi sveikatos būklę, prireikus nustato kitas nuostatas, būtinas, kad toks patvirtinimas būtų suteiktas.Valstybės narės pagal Direktyvą 89/608/EEB [2] teikia savitarpio pagalbą, reikalingą šios direktyvos taikymui, ir ypač šios dalies taikymui;";c) I skirsnio D dalies 1 punkte paskutinis sakinys pakeičiamas taip:"Ši tuojau pat sustabdo zonos ar zonos dalies patvirtinimą, jeigu zonos dalis, kuri turi patvirtintos zonos statusą, ir toliau atitinka A dalies apibrėžimą.";d) I skirsnio D dalies 5 punktas pakeičiamas taip:"5) Jeigu tyrimų rezultatai yra teigiami, oficiali tarnyba panaikina 1 punkte nurodytos zonos, zonos dalies patvirtinimą.";e) I skirsnio D dalies 6 punkto įvadinis sakinys pakeičiamas taip:"6) 1 punkte nurodytos zonos arba zonos dalies patvirtinimas yra atkuriamas, jeigu ji atitinka šiuos reikalavimus:";f) I skirsnio D dalies 7 punktas pakeičiamas taip:"7) Centrinė kompetentinga institucija praneša Komisijai ir kitoms valstybėms narėms apie 1 punkte nurodytų zonų arba zonų dalių patvirtinimo laikiną sustabdymą, atkūrimą ar panaikinimą.";g) II skirsnio A dalis pakeičiama taip:"A. Pakrantės zoną sudaro pakrantės, jūros vandenų dalis arba upės žiotys, kurių geografinės padėtis yra tiksliai apibrėžta ir kurią sudaro vienarūšė hidrologinė sistema arba tokių sistemų grupė. Kai būtina, gali būti laikoma, kad pakrantės zoną sudaro pakrantės, jūros vandenų dalis ar upės žiotys, esančios tarp dviejų vandens telkinių, pakrantės dalies, jūros vandenų arba upės žiočių, kur yra vienas arba daugiau ūkių, jeigu yra priimtos nuostatos dėl buferinės zonos, esančios iš abiejų ūkio arba ūkių pusių, kurios dydį kiekvienu atveju nustato Komisija 26 straipsnyje nustatyta tvarka.";h) II dalies D punktas pakeičiamas taip:"D. Patvirtinimo sustabdymas, atkūrimas ir panaikinimasTaisyklės yra lygiavertės I skirsnio D dalyje nustatytoms taisyklėms; tačiau, jeigu zoną sudaro grupė hidrologinių sistemų, patvirtinimo sustabdymas, atkūrimas ir panaikinimas gali būti susiję su šios grupės dalimi, jeigu ši dalis yra tiksliai apibrėžta ir ją sudaro vienalytė hidrologinė sistema, su sąlyga, kad ta dalis, kuri turi patvirtintos zonos statusą, ir toliau atitinka A dalies apibrėžimą.";i) III skirsnio D dalies 1 punkto paskutinis sakinys pakeičiamas taip:"Ši tuojau pat sustabdo zonos patvirtinimą arba, jeigu zoną sudaro grupė hidrologinių sistemų, tokios grupės dalies patvirtinimą, jeigu šios dalies geografinė padėtis yra tiksliai apibrėžta ir ją sudaro vienalytė hidrologinė sistema, su sąlyga, kad ta dalis, kuri turi patvirtintos zonos statusą, ir toliau atitinka A dalies apibrėžimą.";j) III skirsnio D dalies 5 punktas pakeičiamas taip:"5) Jeigu tyrimų rezultatai yra teigiami, oficiali tarnyba panaikina 1 punkte nurodytos zonos ar zonos dalies patvirtinimą.";k) III skirsnio D dalies 6 punkto įvadinis sakinys pakeičiamas taip:"6) Šios dalies 1 punkte nurodytos zonos arba zonos dalies patvirtinimas yra atkuriamas, jeigu ji atitinka šiuose reikalavimus:";l) III skirsnio D dalies 7 punktas pakeičiamas taip:"7) Centrinė kompetentinga institucija praneša Komisijai ir kitoms valstybėms narėms apie šios dalies 1 punkte nurodytų zonų arba zonų dalių patvirtinimo sustabdymą, atkūrimą ar panaikinimą."B. C priede:a) I skirsnio A dalis pakeičiama taip:"A. Patvirtinimo suteikimasKad būtų patvirtintas, ūkis turi atitikti šiuos reikalavimus:1) vanduo turi būti tiekiamas iš šulinio, gręžinio arba šaltinio. Jei toks vandens šaltinis yra toliau nuo ūkio, vanduo turi būti tiekiamas tiesiai į ūkį ir tekėti vamzdynu arba, oficialios tarnybos sutikimu, atviru kanalu arba natūraliu kanalu, jeigu tai netaps infekcijos šaltiniu ūkyje ir neleis į jį patekti natūralioje aplinkoje augančioms žuvims. Vandens kanalą turi kontroliuoti ūkis arba tais atvejais, kai tai neįmanoma, – oficiali tarnyba;2) pasroviui turi būti natūrali arba dirbtinė kliūtis, neleidžianti žuvims patekti į minėtą ūkį;3) kai būtina, kanalas turi būti apsaugotas nuo užtvinimo ir vandens prasisunkimo;4) ūkis mutatis mutandis turi atitikti B priedo I skirsnio B dalyje nustatytus reikalavimus. Be to, tais atvejais, kai patvirtinimo reikalaujama remiantis archyviniais įrašais, su oficialia kontrolės sistema 10 metų laikotarpiui, jis turi atitikti šiuos papildomus reikalavimus:- ne rečiau kaip kartą per metus ūkyje turi būti atliekamas klinikinis patikrinimas ir paimti tirtini mėginiai, kurie turi būti ištirti patvirtintoje laboratorijoje dėl konkrečių ligos sukėlėjų;5) ūkiui gali būti taikomos papildomos priemonės, kurias skiria oficiali tarnyba, kai, jos manymu, tai būtina, siekiant užkirsti kelią ligoms. Į tokias priemones gali įeiti buferinės zonos sukūrimas aplink ūkį, kuriame vykdoma stebėsenos programa, bei apsaugos priemonės nuo galimų ligos sukėlėjų nešėjų arba užkrato pernešėjų patekimo į ūkį;6) tačiau:a) naujas ūkis, kuris atitinka 1, 2, 3 ir 5 punktuose nurodytus reikalavimus, bet kuris pradeda savo veiklą su žuvimis, ikreliais arba lytinėmis ląstelėmis, gautomis iš patvirtintos zonos arba nepatvirtintoje zonoje esančio patvirtinto ūkio, patvirtinimą gali gauti be mėginių ėmimo, kuris reikalaujamas suteikiant patvirtinimą;b) ūkis, kuris atitinka 1, 2, 3 ir 5 punktuose nurodytus reikalavimus, bet kuris po pertraukos iš naujo pradeda savo veiklą su žuvimis, ikreliais arba lytinėmis ląstelėmis, gautomis iš patvirtintos zonos arba nepatvirtintoje zonoje esančio patvirtinto ūkio, patvirtinimą gali gauti be mėginių ėmimo, kuris reikalaujamas suteikiant patvirtinimą, jeigu:- per pastaruosius ketverius ūkio veiklos metus oficiali tarnyba žino apie sveikatos būklę tame ūkyje; tačiau, jeigu atitinkamas ūkis vykdė veiklą mažiau nei ketverius metus, atsižvelgiama į faktinį jo veiklos laikotarpį,- ūkiui nebuvo taikytos gyvūnų sveikatos apsaugos priemonės dėl A priedo II sąraše išvardintų ligų ir anksčiau šiame ūkyje nebuvo šių ligų,- prieš įvežant žuvis, ikrelius ar lytines ląsteles, ūkis yra išvalomas ir išdezinfekuojamas, po to jis ne mažiau kaip 15 dienų paliekamas tuščias prižiūrint oficialiai tarnybai.";b) II skirsnio A dalies 1 punktas pakeičiamas taip:"1. Vanduo turi būti tiekiamas taikant tokią sistemą, kuri apima A priedo II sąrašo 1 skiltyje nurodytų ligų sukėlėjų sunaikinimo įrangą; kriterijai, būtini vienodam šių nuostatų taikymui, o ypač tie, kurie yra susiję su tinkamu sistemos veikimu, yra nustatomi 26 straipsnyje numatyta tvarka;";c) II skirsnio A dalyje pridedamas šis punktas:"3. Tačiau:a) naujas ūkis, kuris atitinka 1 ir 2 punktų reikalavimus, bet kuris pradeda savo veiklą su žuvimis, ikreliais arba lytinėmis ląstelėmis, gautomis iš patvirtintos zonos arba nepatvirtintoje zonoje esančio patvirtinto ūkio, patvirtinimą gali gauti be mėginių ėmimo, kuris reikalaujamas suteikiant patvirtinimą;b) ūkis, kuris atitinka 1 ir 2 punktų reikalavimus, bet kuris po pertraukos iš naujo pradeda savo veiklą su žuvimis, ikreliais arba lytinėmis ląstelėmis, gautomis iš patvirtintos zonos arba nepatvirtintoje zonoje esančio patvirtinto ūkio, patvirtinimą gali gauti be mėginių ėmimo, kuris reikalaujamas suteikiant patvirtinimą, jeigu:- per pastaruosius ketverius ūkio veiklos metus oficiali tarnyba žino apie sveikatos būklę tame ūkyje; tačiau, jeigu atitinkamas ūkis vykdė veiklą mažiau nei ketverius metus, atsižvelgiama į faktinį jo veiklos laikotarpį,- ūkiui nebuvo taikytos gyvūnų sveikatos apsaugos priemonės dėl A priedo II sąraše išvardintų ligų ir anksčiau šiame ūkyje nebuvo šių ligų,- prieš įvežant žuvis, ikrelius ar lytines ląsteles, ūkis yra išvalomas ir išdezinfekuojamas, po to jis ne mažiau kaip 15 dienų paliekamas tuščias prižiūrint oficialiai tarnybai.";d) III skirsnio A dalies 1 punktas pakeičiamas taip:"1) Vanduo turi būti tiekiamas taikant tokią sistema, kuri apima A priedo II sąrašo 1 skiltyje nurodytų ligų sukėlėjų sunaikinimo įranga; kriterijai, būtini vienodam šių nuostatų taikymui, o ypač tie, kurie yra susiję su tinkamu sistemos veikimu, yra nustatomi 26 straipsnyje numatyta tvarka;";c) II skirsnio A dalyje pridedamas šis punktas:"3) Tačiau:a) naujas ūkis, kuris atitinka 1 ir 2 punktų reikalavimus, bet kuris pradeda savo veiklą su moliuskais, gautais iš patvirtintos zonos arba nepatvirtintoje zonoje esančio patvirtinto ūkio, patvirtinimą gali gauti be mėginių ėmimo, kuris reikalaujamas suteikiant patvirtinimą;b) ūkis, kuris atitinka 1 ir 2 punktų reikalavimus, bet kuris po pertraukos iš naujo pradeda savo veiklą su moliuskais, gautais iš patvirtintos zonos arba nepatvirtintoje zonoje esančio patvirtinto ūkio, patvirtinimą gali gauti be mėginių ėmimo, kuris reikalaujamas suteikiant patvirtinimą, jeigu:- per pastaruosius ketverius ūkio veiklos metus oficiali tarnyba žino apie sveikatos būklę tame ūkyje; tačiau, jeigu atitinkamas ūkis vykdė veiklą mažiau nei ketverius metus, atsižvelgiama į faktinį jo veiklos laikotarpį,- ūkiui nebuvo taikytos gyvūnų sveikatos apsaugos priemonės dėl A priedo II sąraše išvardintų ligų ir anksčiau šiame ūkyje nebuvo šių ligų,- prieš įvežant moliuskus, ūkis yra išvalomas ir išdezinfekuojamas, po ne mažiau kaip 15 dienų jis paliekamas tuščias prižiūrint oficialiai tarnybai."2 straipsnis1. Valstybės narės priima įstatymus ir kitus teisės aktus, kurie, įsigalioję iki 1996 m. liepos 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 1995 m. birželio 22 d.Tarybos varduPirmininkasPh. Vasseur[1] OL L 46, 1991 2 19, p. 1. Direktyva su paskutiniais pakeitimais, padarytais Direktyva 93/54/EEB (OL L 175, 1993 7 19, p. 34).[2] OL L 351, 1989 12 2, p. 34.--------------------------------------------------


title: 2010 m. vasario 8 d. Komisijos direktyva 2010/5/ES, iš dalies keičianti Europos Parlamento ir Tarybos direktyvą 98/8/EB, į jos I priedą įtraukiant veikliąją medžiagą akroleiną (Tekstas svarbus EEE)

text:
9.2.2010

               LT

               Europos Sąjungos oficialusis leidinys

               L 36/24

         KOMISIJOS DIREKTYVA 2010/5/ES
   2010 m. vasario 8 d.
   iš dalies keičianti Europos Parlamento ir Tarybos direktyvą 98/8/EB, į jos I priedą įtraukiant veikliąją medžiagą akroleiną
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 11 straipsnio 4 dalį,
   kadangi:

               (1)

               2006 m. rugpjūčio 18 d. Jungtinė Karalystė gavo Baker Petrolite paraišką, pateiktą pagal Direktyvos 98/8/EB 11 straipsnio 1 dalį, dėl veikliosios medžiagos akroleino įtraukimo į tos direktyvos I priedą, kad būtų galima ją naudoti 12-to tipo produktams – slimicidams, kaip apibrėžta Direktyvos 98/8/EB V priede. Direktyvos 98/8/EB 34 straipsnio 1 dalyje nurodytą dieną akroleino kaip biocidinio produkto veikliosios medžiagos rinkoje nebuvo.

               (2)

               Atlikusi vertinimą, 2009 m. kovo 16 d. Jungtinė Karalystė Komisijai pateikė ataskaitą ir rekomendaciją.

               (3)

               2009 m. rugsėjo 17 d. valstybės narės ir Komisija Biocidinių produktų nuolatiniame komitete ataskaitą peržiūrėjo, o peržiūros išvadas įtraukė į vertinimo ataskaitą.

               (4)

               Remiantis atliktais tyrimais, galima daryti išvadą, kad biocidinius produktus, kurių sudėtyje yra akroleino, naudojant kaip slimicidus turėtų būti tenkinami Direktyvos 98/8/EB 5 straipsnio reikalavimai. Todėl tikslinga akroleiną įtraukti į I priedą.

               (5)

               Sąjungos lygmeniu buvo įvertinti ne visi galimi naudojimo būdai. Todėl tikslinga nustatyti, kad valstybės narės įvertintų naudojimo arba poveikio būdus ir aplinkos terpėms bei populiacijoms kylantį pavojų, kurie nebuvo tinkamai įvertinti atliekant Sąjungos pavojaus vertinimą, ir išduodamos produktų autorizacijos liudijimus užtikrintų, kad, siekiant nustatytą pavojų sumažinti iki priimtino lygio, būtų imamasi tinkamų priemonių arba kad būtų nustatomi specialūs reikalavimai.

               (6)

               Atsižvelgiant į vertinimo ataskaitos išvadas, išduodant produktų, kurių sudėtyje yra akroleino ir kurie naudojami kaip slimicidai, autorizacijos liudijimus, turėtų būti reikalaujama taikyti pavojaus mažinimo priemones.

               (7)

               Visų pirma, jei nėra įrodoma, kad produktą naudojant pramonės arba profesinėms reikmėms pavojų galima sumažinti kitomis priemonėmis, tikslinga reikalauti, kad pramonės arba profesinėms reikmėms skirti produktai būtų naudojami tik su tinkamomis asmeninės apsaugos priemonėmis ir kad būtų nustatyti saugaus darbo metodai, pvz., oro stebėjimas ir draudžiamų zonų nustatymas.

               (8)

               Reikėtų taikyti tinkamas jūrų aplinkos apsaugos priemones, nes atliekant vertinimą nustatytas neleistinas pavojus šiai aplinkos terpei. Todėl, išduodamos biocidinio produkto autorizacijos liudijimą, kompetentingos institucijos turėtų nustatyti atitinkamas privalomas sąlygas, pavyzdžiui, prievolę užtikrinti, kad nuotekos būtų stebimos ir prireikus prieš išleidžiant išvalomos, jei nėra įrodoma, kad pavojų aplinkai galima sumažinti kitomis priemonėmis.

               (9)

               Veiklioji medžiaga turėtų būti įtraukta į I priedą praėjus tinkamam laikotarpiui, per kurį valstybės narės galėtų priimti įstatymus ir kitus teisės aktus, reikalingus atitikčiai šiai direktyvai užtikrinti.

               (10)

               Todėl Direktyva 98/8/EB turėtų būti atitinkamai iš dalies pakeista.

               (11)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės priima ir paskelbia įstatymus ir kitus teisės aktus, kuriais ne vėliau kaip iki 2010 m. rugpjūčio 31 d. užtikrinama atitiktis šiai direktyvai.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2010 m. vasario 8 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      PRIEDAS
      Direktyvos 98/8/EB I priedas papildomas šiuo įrašu apie veikliąją medžiagą akroleiną:

                     Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Minimali veikliosios medžiagos koncentracija rinkai pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nurodyta paskutiniame sprendime dėl jame esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „30

                     Akroleinas

                     Akrilaldehidas
                     EB Nr. 203-453-4
                     CAS Nr. 107-02-8

                     913 g/kg

                     2010 m. rugsėjo 1 d.

                     Netaikoma

                     2020 m. rugpjūčio 31 d.

                     12

                     Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina populiacijas, kurioms produktas gali daryti poveikį, ir naudojimo arba poveikio būdus, kurie nebuvo tinkamai įvertinti Sąjungos pavojaus vertinime, jei to reikia konkretaus produkto atveju.
                     Valstybės narės užtikrina, kad autorizacijos liudijimai būtų išduodami tik jei laikomasi šių sąlygų:

                                 1.

                                 Jei nėra įrodoma, kad pavojų aplinkai galima sumažinti kitomis priemonėmis, nuotekos, kurių sudėtyje yra akroleino, stebimos iki jas išleidžiant. Prireikus, atsižvelgiant į galimą pavojų jūrų aplinkai, nuotekos laikomos tinkamose talpyklose arba rezervuaruose arba tinkamai išvalomos prieš išleidžiant.

                                 2.

                                 Jei produkto autorizacijos liudijimo paraiškoje nėra įrodoma, kad pavojų produktą naudojantiems pramonėje ir (arba) profesionaliems naudotojams galima sumažinti iki priimtino lygio kitomis priemonėmis, pramoniniam ir (arba) profesionaliam naudojimui skirti produktai naudojami tik su tinkamomis asmeninės apsaugos priemonėmis ir nustatomi saugaus darbo metodai.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos interneto svetainėje http://ec.europa.eu/comm/environment/biocides/index.htm


title: 2007 m. birželio 28 d. Komisijos direktyva 2007/40/EB, iš dalies keičianti Direktyvą 2001/32/EB, pripažįstančią apsaugotas Bendrijos zonas, kuriose augalų sveikatai gresia ypatingas pavojus

text:
29.6.2007

               LT

               Europos Sąjungos oficialusis leidinys

               L 169/49

      KOMISIJOS DIREKTYVA 2007/40/EB
   2007 m. birželio 28 d.
   iš dalies keičianti Direktyvą 2001/32/EB, pripažįstančią apsaugotas Bendrijos zonas, kuriose augalų sveikatai gresia ypatingas pavojus
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 2 straipsnio 1 dalies h punkto pirmąją pastraipą,
   atsižvelgdama į Čekijos Respublikos, Danijos, Prancūzijos ir Italijos pateiktus prašymus,
   pasikonsultavusi su suinteresuotomis valstybėmis narėmis,
   kadangi:

               (1)

               Komisijos direktyva 2001/32/EB (2) tam tikros valstybės narės arba tam tikros valstybių narių teritorijos buvo pripažintos nuo tam tikrų kenksmingų organizmų apsaugotomis zonomis.

               (2)

               Danija buvo pripažinta nuo Cryphonectria parasitica (Murrill) Barr apsaugota zona. Sužinojusi šalyje atliktų susijusių tyrimų rezultatus, Danija pateikė informacijos, rodančios, kad vykdant tinkamą fitosanitarinę apsaugą nuo Cryphonectria parasitica (Murrill) Barr nereikia, kad Danija toliau būtų laikoma nuo šio organizmo apsaugota zona ir paprašė panaikinti jai suteiktą nuo Cryphonectria parasitica (Murrill) Barr apsaugotos zonos statusą. Todėl Danija nebeturėtų būti pripažįstama nuo šio kenksmingo organizmo apsaugota zona.

               (3)

               Remiantis Čekijos Respublikos, Prancūzijos ir Italijos pateikta informacija, Čekijos Respublika, Šampanės-Ardėnų, Lotaringijos ir Elzaso regionai Prancūzijoje ir Bazilikatos regionas Italijoje turėtų būti pripažinti nuo Grapevine flavescence dorée MLO apsaugotomis zonomis, kadangi šiuose regionuose šio patogeno neaptikta.

               (4)

               Todėl reikėtų atitinkamai iš dalies pakeisti Direktyvą 2001/32/EB.

               (5)

               Šioje direktyvoje nustatytos priemonės atitinka Augalų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2001/32/EB priedas iš dalies pakeičiamas taip:

               1)

               c punkto 1 papunktyje išbraukiamas žodis „Danija“.

               2)

               Įterpiamas toks d punkto 4 papunktis:

                                       „4.

                                          Grapevine flavescence dorée MLO

                           Čekijos Respublika (iki 2009 m. kovo 31 d.), Šampanės-Ardėnų, Lotaringijos ir Elzaso regionai Prancūzijoje (iki 2009 m. kovo 31 d.), Bazilikatos regionas Italijoje (iki 2009 m. kovo 31 d.)“

         2 straipsnis
   Valstybės narės priima ir paskelbia įstatymus ir kitus teisės aktus, kurie, įsigalioję ne vėliau kaip iki 2007 m. spalio 31 d., įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikmenų lentelę.
   Tas nuostatas jos taiko nuo 2007 m. lapkričio 1 d.
   Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2007 m. birželio 28 d.

            Komisijos vardu

         Markos KYPRIANOU

            Komisijos narys

      (1)  OL L 169, 2000 7 10, p. 1. Direktyva su paskutiniais pakeitimais, padarytais Komisijos direktyva 2006/35/EB (OL L 88, 2006 3 25, p. 9).

      (2)  OL L 127, 2001 5 9, p. 38. Direktyva su paskutiniais pakeitimais, padarytais Direktyva 2006/36/EB (OL L 88, 2006 3 25, p. 13).


title: 2010 m. vasario 9 d. Komisijos direktyva 2010/10/ES, iš dalies keičianti Europos Parlamento ir Tarybos direktyvą 98/8/EB į jos I priedą įrašant veikliąją medžiagą brodifakumą (Tekstas svarbus EEE)

text:
10.2.2010

               LT

               Europos Sąjungos oficialusis leidinys

               L 37/44

         KOMISIJOS DIREKTYVA 2010/10/ES
   2010 m. vasario 9 d.
   iš dalies keičianti Europos Parlamento ir Tarybos direktyvą 98/8/EB į jos I priedą įrašant veikliąją medžiagą brodifakumą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrąją pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikėtų įvertinti, kad galbūt būtų galima įrašyti į Direktyvos 98/8/EB I, IA arba IB priedą, sąrašas. Tame sąraše yra brodifakumas.

               (2)

               Vadovaujantis Reglamentu (EB) Nr. 1451/2007 pagal Direktyvos 98/8/EB 11 straipsnio 2 dalį buvo įvertinta, ar brodifakumą galima naudoti 14-to tipo produktams – rodenticidams, apibrėžtiems Direktyvos 98/8/EB V priede.

               (3)

               Italija buvo paskirta ataskaitą rengiančia valstybe nare ir 2005 m. birželio 5 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse.

               (4)

               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, Biocidinių produktų nuolatinis komitetas peržiūros išvadas 2009 m. rugsėjo 17 d. įtraukė į vertinimo ataskaitą.

               (5)

               Remiantis atliktais tyrimais galima daryti išvadą, kad biocidiniai produktai, kurie naudojami kaip rodenticidai ir kurių sudėtyje yra brodifakumo, neturėtų kelti pavojaus žmonėms, išskyrus atsitiktinius vaikų apsinuodijimo atvejus. Nustatyta, kad jie gali kelti pavojų netikslinės grupės gyvūnams ir aplinkai. Tačiau rodenticidais numatyta paveikti graužikus, kurie yra kenkėjai ir todėl kelia pavojų visuomenės sveikatai. Be to, dar nenustatyta, kad yra tinkamų brodifakumo pakaitalų, kurie būtų veiksmingi ir nekenktų aplinkai. Todėl brodifakumą galima ribotam laikotarpiui pagrįstai įrašyti į I priedą siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurie naudojami kaip rodenticidai ir kurių sudėtyje yra brodifakumo, autorizacijos liudijimai, kaip numatyta Direktyvos 98/8/EB 16 straipsnio 3 dalyje.

               (6)

               Atsižvelgiant į vertinimo ataskaitos išvadas, išduodant produktų, kurių sudėtyje yra brodifakumo ir kurie naudojami kaip rodenticidai, autorizacijos liudijimus, reikėtų reikalauti taikyti konkrečias pavojaus mažinimo priemones. Tokiomis priemonėmis turėtų būti siekiama mažinti pirminio ir antrinio poveikio žmonėms bei netikslinės grupės gyvūnams pavojų ir ilgalaikį medžiagos poveikį aplinkai. Todėl reikėtų nustatyti tam tikrus apribojimus, tokius kaip didžiausia koncentracija, draudimas prekiauti produktais, kuriuose yra veikliosios medžiagos ir kurie naudojami kaip rodenticidiniai milteliai arba kurie nėra paruošti naudoti, ir reikalavimą naudoti kartumines medžiagas, o kitas sąlygas valstybės narės turėtų nustatyti kiekvienu konkrečiu atveju.

               (7)

               Dėl nustatyto keliamo pavojaus ir savybių brodifakumas gali būti vidutiniškai arba labai patvarus, vidutiniškai arba labai linkęs biologiškai kauptis ir toksiškas, todėl į I priedą jis turėtų būti įrašytas tik penkeriems metams, o norint šį laikotarpį pratęsti, turėtų būti atlikta lyginamoji pavojaus analizė, kaip numatyta Direktyvos 98/8/EB 10 straipsnio 5 dalies i punkto antroje pastraipoje.

               (8)

               Svarbu, kad šios direktyvos nuostatos būtų vienu metu taikomos visose valstybėse narėse, siekiant užtikrinti, kad biocidiniams produktams, kurių sudėtyje yra veikliosios medžiagos brodifakumo, būtų sudarytos vienodos rinkos sąlygos ir kad biocidinių produktų rinka tinkamai veiktų.

               (9)

               Veiklioji medžiaga turėtų būti įrašoma į I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įrašymo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c punkto ii papunktį prasideda nuo medžiagos įrašymo dienos.

               (10)

               Po veikliosios medžiagos įrašymo valstybėms narėms reikėtų nustatyti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti, ypač išduoti, keisti ar panaikinti biocidinių produktų, kurių sudėtyje yra brodifakumo, naudojimo 14-to tipo produktams autorizacijos liudijimus, siekiant užtikrinti jų atitiktį Direktyvai 98/8/EB.

               (11)

               Todėl Direktyva 98/8/EB turėtų būti atitinkamai iš dalies pakeista.

               (12)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2011 m. sausio 31 d. priima ir paskelbia įstatymus ir kitus teisės aktus, kuriais įgyvendinama ši direktyva.
   Jos taiko tas nuostatas nuo 2012 m. vasario 1 d.
   Priimdamos tas nuostatas, valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės Komisijai pateikia šios direktyvos taikymo srityje priimtų pagrindinių nacionalinės teisės nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2010 m. vasario 9 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      PRIEDAS
      Į Direktyvos 98/8/EB I priedą įtraukiamas šis įrašas apie medžiagą brodifakumą:

                     Nr.

                     Bendrinis pavadinimas

                     IUPAC pavadinimas
                     Identifikavimo numeriai

                     Mažiausias veikliosios medžiagos grynis rinkai tiekiamame biocidiniame produkte

                     Įrašymo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nustatyta paskutiniame iš sprendimų dėl veikliųjų medžiagų įrašymo į šį sąrašą)

                     Įrašo galiojimo pabaigos data

                     Produkto tipas

                     Specialiosios nuostatos (1)

                     „16

                     brodifakumas

                     3-[3-(4'-bromobifenil-4-il)-1,2,3,4-tetrahidro-1-naftil]-4-hidroksikumarinas
                     EB Nr.: 259-980-5
                     CAS Nr.: 56073-10-0

                     950 g/kg

                     2012 m. vasario 1 d.

                     2014 m. sausio 31 d.

                     2017 m. sausio 31 d.

                     14

                     Atsižvelgiant į tai, kad dėl savo savybių ši veiklioji medžiaga gali būti vidutiniškai arba labai patvari, vidutiniškai arba labai linkusi biologiškai kauptis ir toksiška, norint pratęsti laikotarpį, kuriam ji įrašoma į I priedą, turėtų būti atlikta lyginamoji rizikos analizė, kaip numatyta Direktyvos 98/8/EB 10 straipsnio 5 dalies i punkto antroje pastraipoje.
                     Valstybės narės užtikrina, kad autorizacijos liudijimai išduodami, jei laikomasi šių sąlygų:

                                 1.

                                 nominalioji veikliosios medžiagos koncentracija produktuose neviršija 50 mg/kg ir leidžiama naudoti tik gatavus produktus;

                                 2.

                                 produktų sudėtyje yra atbaidančiosios medžiagos, o prireikus – ir dažiklių;

                                 3.

                                 produktai nenaudojami kaip rodenticidiniai milteliai;

                                 4.

                                 kiek įmanoma sumažinamas pirminis ir antrinis žmogaus, netikslinio gyvūno ir aplinkos veikimas medžiaga parenkant ir taikant visas tinkamas esamas rizikos mažinimo priemones. Tokios priemonės yra, pavyzdžiui, leidimas produktą naudoti tik profesionaliesiems naudotojams ir didžiausio leistino pakuotės dydžio bei įpareigojimų naudoti nesugadinamas ir saugias masalo dėžutes nustatymas.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos svetainėje http://ec.europa.eu/comm/environment/biocides/index.htm


title: 2010 m. vasario 9 d. Komisijos direktyva 2010/9/ES, iš dalies keičianti Europos Parlamento ir Tarybos direktyvą 98/8/EB, kad į jos I priedą įrašytą aktyviąją medžiagą aliuminio fosfidą, išskiriantį fosfiną, būtų galima naudoti 18-to tipo produktams, apibrėžtiems Direktyvos 98/8/EB V priede (Tekstas svarbus EEE)

text:
10.2.2010

               LT

               Europos Sąjungos oficialusis leidinys

               L 37/40

         KOMISIJOS DIREKTYVA 2010/9/ES
   2010 m. vasario 9 d.
   iš dalies keičianti Europos Parlamento ir Tarybos direktyvą 98/8/EB, kad į jos I priedą įrašytą aktyviąją medžiagą aliuminio fosfidą, išskiriantį fosfiną, būtų galima naudoti 18-to tipo produktams, apibrėžtiems Direktyvos 98/8/EB V priede
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikėtų įvertinti, kad galbūt būtų galima įrašyti į Direktyvos 98/8/EB I, IA arba IB priedą, sąrašas. Tame sąraše yra aliuminio fosfidas.

               (2)

               2009 m. liepos 31 d. Komisijos direktyva 2009/95/EB, iš dalies keičiančia Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą aliuminio fosfidą, išskiriantį fosfiną (3), veiklioji medžiaga aliuminio fosfidas įrašyta į Direktyvos 98/8/EB I priedą naudoti 14-to tipo produktams – rodenticidams, apibrėžtiems Direktyvos 98/8/EB V priede.

               (3)

               Vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar aliuminio fosfidą galima naudoti 18-to tipo produktams – insekticidams, apibrėžtiems tos direktyvos V priede.

               (4)

               Vokietija buvo paskirta ataskaitą rengiančia valstybe nare ir 2007 m. spalio 26 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse.

               (5)

               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, Biocidinių produktų nuolatinis komitetas peržiūros išvadas 2009 m. rugsėjo 17 d. įtraukė į vertinimo ataskaitą.

               (6)

               Remiantis atliktais tyrimais, galima daryti išvadą, kad biocidinius produktus, kurių sudėtyje yra aliuminio fosfido, naudojant kaip insekticidus turėtų būti tenkinami Direktyvos 98/8/EB 5 straipsnio reikalavimai. Todėl aliuminio fosfidą galima įrašyti į I priedą siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurie naudojami kaip insekticidai ir kurių sudėtyje yra aliuminio fosfido, autorizacijos liudijimai, kaip numatyta Direktyvos 98/8/EB 16 straipsnio 3 dalyje.

               (7)

               Sąjungos lygmeniu buvo įvertinti ne visi galimi naudojimo būdai. Todėl tikslinga nustatyti, kad valstybės narės įvertintų naudojimo arba sąlyčio (patekimo) būdus ir aplinkos terpėms bei populiacijoms kylantį pavojų, kurie nebuvo tinkamai įvertinti atliekant Sąjungos pavojaus vertinimą, ir išduodamos produktų autorizacijos liudijimus užtikrintų, kad bus imtasi tinkamų priemonių arba kad bus nustatyti specialūs reikalavimai siekiant nustatytą pavojų sumažinti iki priimtino lygio. Visų pirma, prireikus valstybės narės turėtų įvertinti naudojimą lauke, kuris nebuvo įvertintas atliekant Sąjungos pavojaus vertinimą.

               (8)

               Atsižvelgiant į vertinimo ataskaitos išvadas, išduodant autorizacijos liudijimus reikėtų reikalauti, kad produktus, kurių sudėtyje yra aliuminio fosfido ir kurie naudojami kaip insekticidai, būtų leidžiama naudoti tik kvalifikuotiems specialistams, kaip numatyta Direktyvos 98/8/EB 10 straipsnio 2 dalies i punkto e papunktyje, ir kad būtų taikomos konkrečios pavojaus mažinimo priemonės. Tokiomis priemonėmis turėtų būti siekiama sumažinti naudotojų sąlyčio su aliuminio fosfidu riziką iki priimtino lygio.

               (9)

               2005 m. vasario 23 d. Europos Parlamento ir Tarybos reglamentu (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiančiu Tarybos direktyvą 91/414/EEB (4) nustatytas didžiausias leidžiamas aliuminio fosfido likučių kiekis maiste ir pašaruose ar ant jų. Pagal Reglamento (EB) Nr. 396/2005 3 straipsnio 2 dalies c punktą didžiausias likučių kiekis taikomas bet kokių pesticidų, taip pat ir tų, kurie naudojami kaip biocidai, likučiams. Valstybės narės turėtų užtikrinti, kad autorizuojant produktą būtų atliekami tinkami likučių bandymai siekiant įvertinti pavojų vartotojams. Be to, autorizuotų produktų etiketėse ir (arba) saugos duomenų lapuose privaloma pateikti naudojimo instrukcijas, tokias kaip laukimo laikotarpių laikymasis, kurios padėtų užtikrinti, jog laikomasi Reglamento (EB) Nr. 396/2005 18 straipsnio nuostatų.

               (10)

               Svarbu, kad šios direktyvos nuostatos būtų vienu metu taikomos visose valstybėse narėse, siekiant užtikrinti, kad biocidiniams produktams, kurių sudėtyje yra veikliosios medžiagos aliuminio fosfido, būtų sudarytos vienodos rinkos sąlygos ir kad apskritai visa biocidinių produktų rinka tinkamai veiktų.

               (11)

               Veiklioji medžiaga turėtų būti įrašyta į I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įrašymo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c punkto ii papunktį prasideda nuo medžiagos įrašymo dienos.

               (12)

               Po veikliosios medžiagos įrašymo valstybėms narėms reikėtų nustatyti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti, ypač išduoti, keisti ar panaikinti biocidinių produktų, kurių sudėtyje yra aliuminio fosfido ir kurie naudojami 18-to tipo produktams, autorizacijos liudijimus, siekiant užtikrinti jų atitiktį Direktyvai 98/8/EB.

               (13)

               Todėl Direktyva 98/8/EB turėtų būti atitinkamai iš dalies pakeista.

               (14)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2011 m. sausio 31 d. priima ir paskelbia įstatymus ir kitus teisės aktus, kuriais užtikrinama atitiktis šiai direktyvai.
   Jos taiko tas nuostatas nuo 2012 m. vasario 1 d.
   Valstybės narės, priimdamos tas nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2010 m. vasario 9 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      (3)  OL L 201, 2009 8 1, p. 54.

      (4)  OL L 70, 2005 3 16, p. 1.

      PRIEDAS
      Į Direktyvos 98/8/EB I priedą įtraukiamas šis įrašas Nr. 20:

                     Nr.

                     Bendrinis pavadinimas

                     IUPAC pavadinimas
                     Identifikavimo numeriai

                     Mažiausias veikliosios medžiagos grynis rinkai tiekiamame biocidiniame produkte

                     Įrašymo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nustatyta paskutiniame iš sprendimų dėl veikliųjų medžiagų įrašymo į šį sąrašą)

                     Įrašo galiojimo pabaigos data

                     Produkto tipas

                     Specialiosios nuostatos (1)

                     „830 g/kg

                     2012 m. vasario 1 d.

                     2014 m. sausio 31 d.

                     2022 m. sausio 31 d.

                     18

                     Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina naudojimo arba sąlyčio (pateikimo) būdus ir aplinkos terpėms bei populiacijoms kylantį pavojų, kurie nebuvo tinkamai įvertinti atliekant Sąjungos rizikos vertinimą, jei to reikia konkretaus produkto atveju. Visų pirma, prireikus valstybės narės įvertina produkto naudojimą lauke.
                     Išduodamos produkto autorizacijos liudijimą, valstybės narės užtikrina, kad būtų numatyti tinkami likučių bandymai siekiant įvertinti pavojų vartotojams ir kad būtų imtasi tinkamų priemonių arba būtų nustatyti specialūs reikalavimai nustatytam pavojui sumažinti.
                     Valstybės narės užtikrina, kad autorizacijos liudijimai būtų išduodami tik jei laikomasi šių sąlygų:

                                 1.

                                 Gatavi produktai tiekiami tik kvalifikuotiems specialistams ir tik jiems leidžiama juos naudoti.

                                 2.

                                 Atsižvelgiant į naudotojams kylantį pavojų, privaloma taikyti tinkamas pavojaus mažinimo priemones. Tokios priemonės, pavyzdžiui, yra naudojimasis tinkamomis asmens apsaugos bei kvėpavimo apsaugos priemonėmis ir aplikatoriais, produkto pateikimas tokiu pavidalu, dėl kurio naudotojų sąlytis su produktu būtų sumažintas iki priimtino lygio. Produktui naudoti uždarose patalpose, be kitų priemonių, turi būti numatyta naudotojų ir darbuotojų apsauga per fumigaciją, darbuotojų apsauga jiems pakartotinai įeinant į patalpas (po fumigacijos) ir pašalinių asmenų apsauga nuo dujų nutekėjimo.

                                 3.

                                 Produktų, kurių sudėtyje yra aliuminio fosfido ir kurio likučių gali likti maiste ar pašaruose, etiketėse ir (arba) saugos duomenų lapuose privaloma pateikti naudojimo instrukcijas, tokias kaip laukimo laikotarpių laikymasis, kurios padėtų užtikrinti, jog laikomasi Europos Parlamento ir Tarybos reglamento (EB) Nr. 396/2005 18 straipsnio nuostatų (OL L 70, 2005 3 16, p. 1.).“

         (1)  Vertinimo ataskaitų turinys ir išvados, svarbūs įgyvendinant VI priedo bendruosius principus, pateikiami Komisijos interneto svetainėje http://ec.europa.eu/comm/environment/biocides/index.htm


title: 2010 m. vasario 9 d. Komisijos direktyva 2010/11/ES, iš dalies keičianti Europos Parlamento ir Tarybos direktyvą 98/8/EB, į jos I priedą įrašant veikliąją medžiagą varfariną (Tekstas svarbus EEE)

text:
10.2.2010

               LT

               Europos Sąjungos oficialusis leidinys

               L 37/47

         KOMISIJOS DIREKTYVA 2010/11/ES
   2010 m. vasario 9 d.
   iš dalies keičianti Europos Parlamento ir Tarybos direktyvą 98/8/EB, į jos I priedą įrašant veikliąją medžiagą varfariną
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikėtų įvertinti, kad galbūt būtų galima įrašyti į Direktyvos 98/8/EB I, IA arba IB priedą, sąrašas. Tame sąraše yra varfarinas.

               (2)

               Vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar varfariną galima naudoti 14-to tipo produktams – rodenticidams, apibrėžtiems Direktyvos 98/8/EB V priede.

               (3)

               Airija buvo paskirta ataskaitą rengiančia valstybe nare ir 2005 m. spalio 3 d. Komisijai pateikė ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse.

               (4)

               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, Biocidinių produktų nuolatinis komitetas peržiūros išvadas 2009 m. rugsėjo 17 d. įtraukė į vertinimo ataskaitą.

               (5)

               Remiantis atliktais tyrimais, galima daryti išvadą, kad biocidiniai produktai, kurie naudojami kaip rodenticidai ir kurių sudėtyje yra varfarino, neturėtų kelti pavojaus žmonėms, išskyrus atsitiktinius vaikų apsinuodijimo atvejus. Nustatyta, kad jie gali kelti pavojų netikslinės grupės gyvūnams. Tačiau kol kas varfarinas laikomas svarbiu visuomenės sveikatai ir higienai. Todėl varfariną reikėtų įrašyti į I priedą siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurie naudojami kaip rodenticidai ir kurių sudėtyje yra varfarino, autorizacijos liudijimai, kaip numatyta Direktyvos 98/8/EB 16 straipsnio 3 dalyje.

               (6)

               Atsižvelgiant į vertinimo ataskaitos išvadas, išduodant produktų, kurių sudėtyje yra varfarino ir kurie naudojami kaip rodenticidai, autorizacijos liudijimus, turėtų būti reikalaujama taikyti konkrečias rizikos mažinimo priemones. Tokiomis priemonėmis turėtų būti siekiama mažinti pirminio ir antrinio žmogaus ir netikslinio gyvūno veikimo medžiaga riziką. Todėl visiems rodenticidams, kurių sudėtyje yra varfarino, reikėtų nustatyti tam tikrus apribojimus, tokius kaip didžiausia koncentracija, draudimas prekiauti produktais, kuriuose yra veikliosios medžiagos ir kurie nėra paruošti naudoti, ir atbaidančiųjų medžiagų naudojimas, o kitas sąlygas valstybės narės turėtų nustatyti kiekvienu konkrečiu atveju.

               (7)

               Atsižvelgiant į nustatytą riziką, varfarinas į I priedą turėtų būti įrašytas tik penkeriems metams, o norint šį laikotarpį pratęsti turėtų būti atlikta lyginamoji rizikos analizė, kaip numatyta Direktyvos 98/8/EB 10 straipsnio 5 dalies i punkto antroje pastraipoje.

               (8)

               Svarbu, kad šios direktyvos nuostatos būtų vienu metu taikomos visose valstybėse narėse, siekiant užtikrinti, kad biocidiniams produktams, kurių sudėtyje yra veikliosios medžiagos varfarino, būtų sudarytos vienodos rinkos sąlygos ir kad biocidinių produktų rinka tinkamai veiktų.

               (9)

               Veiklioji medžiaga turėtų būti įrašyta į I priedą praėjus tinkamam laikotarpiui, per kurį valstybės narės galėtų priimti įstatymus ir kitus teisės aktus, būtinus atitikti šiai direktyvai.

               (10)

               Veiklioji medžiaga turėtų būti įrašyta į I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įrašymo atsiradusių reikalavimų ir kad dokumentus parengę pareiškėjai galėtų pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c punkto ii papunktį prasideda nuo medžiagos įrašymo dienos.

               (11)

               Po veikliosios medžiagos įrašymo valstybėms narėms reikėtų nustatyti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti, ypač išduoti, keisti ar panaikinti biocidinių produktų, kurių sudėtyje yra varfarino ir kurie naudojami 14-to tipo produktams, autorizacijos liudijimus, siekiant užtikrinti jų atitiktį Direktyvai 98/8/EB.

               (12)

               Todėl Direktyva 98/8/EB turėtų būti iš dalies atitinkamai pakeista.

               (13)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2011 m. sausio 31 d. priima ir paskelbia įstatymus ir kitus teisės aktus, kuriais užtikrinama atitiktis šiai direktyvai.
   Jos taiko tas nuostatas nuo 2012 m. vasario 1 d.
   Valstybės narės, priimdamos tas nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2010 m. vasario 9 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      PRIEDAS
      Į Direktyvos 98/8/EB I priedą įtraukiamas šis įrašas apie medžiagą varfariną:

                     Nr.

                     Bendrinis pavadinimas

                     IUPAC pavadinimas
                     Identifikavimo numeriai

                     Mažiausias veikliosios medžiagos grynis rinkai tiekiamame biocidiniame produkte

                     Įrašymo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nustatyta paskutiniame iš sprendimų dėl veikliųjų medžiagų įrašymo į šį sąrašą)

                     Įrašo galiojimo pabaigos data

                     Produkto tipas

                     Specialiosios nuostatos (1)

                     „32

                     Varfarinas

                     (RS)-4-hidroksi-3-(3-okso-1-fenilbutil)kumarinas
                     EB Nr. 201–377–6
                     CAS Nr. 81–81–2

                     990 g/kg

                     2012 m. vasario 1 d.

                     2014 m. sausio 31 d.

                     2017 m. sausio 31 d.

                     14

                     Prieš pratęsiant aktyviosios medžiagos įrašymo į šį priedą laikotarpį turėtų būti atlikta lyginamoji rizikos analizė, kaip numatyta Direktyvos 98/8/EB 10 straipsnio 5 dalies i punkto antroje pastraipoje.
                     Valstybės narės užtikrina, kad autorizacijos liudijimai išduodami, jei laikomasi šių sąlygų:

                                 1)

                                 nominalioji veikliosios medžiagos koncentracija neviršija 790 mg/kg ir leidžiama naudoti tik gatavus produktus;

                                 2)

                                 produktų sudėtyje yra atbaidančiosios medžiagos, o prireikus – ir dažiklių;

                                 3)

                                 kiek įmanoma sumažinamas pirminis ir antrinis žmogaus, netikslinio gyvūno ir aplinkos veikimas medžiaga parenkant ir taikant visas tinkamas esamas rizikos mažinimo priemones. Tokios priemonės yra, pavyzdžiui, leidimas produktą naudoti tik profesionaliesiems naudotojams ir didžiausio leistino pakuotės dydžio bei įpareigojimų naudoti nesugadinamas ir saugias masalo dėžutes nustatymas.“

         (1)  Vertinimo ataskaitų turinys ir išvados, svarbūs įgyvendinant VI priedo bendruosius principus, pateikiami Komisijos interneto svetainėje http://ec.europa.eu/comm/environment/biocides/index.htm


title: 1998 m. lapkričio 13 d. Komisijos direktyva 98/87/EB, iš dalies keičianti Tarybos direktyvą 79/373/EEB dėl prekybos kombinuotaisiais pašaraistekstas svarbus EEE

text:
Svarbus teisinis pranešimas

|

31998L0087

Oficialusis leidinys L 318 , 27/11/1998 p. 0043 - 0044

		Komisijos direktyva 98/87/EB1998 m. lapkričio 13 d.iš dalies keičianti Tarybos direktyvą 79/373/EEB dėl prekybos kombinuotaisiais pašarais(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1979 m. balandžio 2 d. Tarybos direktyvą 79/373/EEB dėl prekybos kombinuotaisiais pašarais [1] su paskutiniais pakeitimais, padarytais Komisijos direktyva 97/47/EB [2], ypač į jos 10 straipsnio e dalį,kadangi pagal Stojimo akto XV priedo VII.E.4 punktą Švedijos karalystė gali išlaikyti savo nacionalinės teisės aktus, pagal kuriuos reikalaujama iki 1997 m. gruodžio 31 d. kombinuotųjų pašarų etiketėse nurodyti tuose pašaruose esantį fosforo kiekį;kadangi pagal minėto akto XV priedą reikalaujama, kad Švedija kartu su prašymais pritaikyti tą mineralą reglamentuojančius Bendrijos teisės aktus pateiktų išsamų mokslinį priežasčių paaiškinimą;kadangi 1997 m. birželio 5 d. Švedija pateikė tų priežasčių paaiškinimą;kadangi Direktyvoje 79/373/EEB numatyta, kad jos priedas reguliariai atnaujinamas, atsižvelgiant į mokslo ir technikos pažangą;kadangi pagerinimas fosforu pažeidžia ežerų ir jūrų ekologinę pusiausvyrą; kadangi vidaus ežeruose dažnai pasitaikantys padariniai yra žaliai žydras dumblių žydėjimas, deguonies trūkumas, didelis žuvų mirtingumas ir biologinės įvairovės sumažėjimas;kadangi todėl būtina iki absoliutaus minimumo apriboti fosforo emisiją; kadangi privalomas fosforo kiekio nurodymas žuvims skirtų kombinuotųjų pašarų etiketėse gali daug prisidėti siekiant to tikslo ir skatinant gerą šėrimo praktiką;kadangi šioje direktyvoje pateiktos priemonės atitinka Pašarų nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 79/373/EEB priedas iš dalies keičiamas pagal šios direktyvos priedo nuostatas.2 straipsnis1. Valstybės narės priima įstatymus ir kitus teisės aktus, kurie, įsigalioję iki 1999 m. birželio 30 d., įgyvendina šią direktyvą. Apie tai jos nedelsdamos praneša Komisijai.Priimtas nuostatas jos pradeda taikyti nuo 1999 m. liepos 1 d.Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja 20 dieną po jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 1998 m. lapkričio 13 d.Komisijos varduFranz FischlerKomisijos narys[1] OL L 86, 1997 4 6, p. 30.[2] OL L 211, 1997 8 5, p. 45.--------------------------------------------------PRIEDASPriedo B dalies skiltis "Visaverčiai pašarai" pakeičiama:+++++ TIFF +++++--------------------------------------------------